AIŠKINAMASIS RAŠTAS

Dėl pritarimo Molėtų rajono savivaldybės švietimo įstaigų 2021 m. veiklos ataskaitoms

1. **Parengto tarybos sprendimo projekto tikslai ir uždaviniai:**

Savivaldybės tarybai teikiamos 2021 m. švietimo įstaigų veiklos ataskaitos. Ataskaitas parengė 12 rajono savivaldybės švietimo įstaigų. Švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis, todėl pateikiama pirmoji šių ataskaitų dalis „Strateginio plano ir metinio veiklos plano įgyvendinimas“. Švietimo įstaigų vadovų ataskaitas svarstė ir joms pritarė švietimo įstaigos bendruomenės. Įstaigos savo užsibrėžus tikslus pasiekė iš dalies, kadangi pusės metų laikotarpiu ugdymas buvo organizuojamas nuotoliniu būdu, o kitą pusę metų ugdymą organizuoti teko COVID-19 pandemijos sąlygomis, esant nemažam skaičiui mokinių ir mokytojų susirgimų, daug dėmesio ir laiko skiriant mokinių ir pedagogų saugumo užtikrinimui.

Tikslas – pritarti Savivaldybės švietimo įstaigų veiklos ataskaitoms ir taip įgyvendinti Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, 220 punkto reikalavimus.

1. **Siūlomos teisinio reguliavimo nuostatos:**

Priėmus tarybos sprendimą, bus įgyvendinti Lietuvos Respublikos vietos savivaldos įstatymo 16 straipsnio 2 dalies 19 punktu, Lietuvos Respublikos švietimo įstatymo 59 straipsnio 8 dalies 10 punktu ir Molėtų rajono savivaldybės tarybos veiklos reglamento 220 punktu nustatyti reikalavimai ir pritarta Savivaldybės švietimo įstaigų ataskaitoms.

1. **Laukiami rezultatai:**

Aptarti ir įvertinti Savivaldybės švietimo įstaigų pasiekimai ir tobulintinos veiklos sritys.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**